b'\n_START_ARTICLE_\nSavielly Tartakower\n_START_PARAGRAPH_\nSavielly Tartakower (poola Ksawery Tartakower; prantsuse Xavier Tartakover; 22. veebruar 1887 Rostov \xe2\x80\x93 4. veebruar 1956 Pariis) oli Austria juudi p\xc3\xa4ritolu Poola ja Prantsusmaa maletaja. Ta oli 20. sajandi esimese poole \xc3\xbcks tugevamaid maletajaid. Kui 1950. aastal hakkas FIDE v\xc3\xa4lja andma rahvusvahelise suurmeistri tiitlit, siis oli ta \xc3\xbcks nendest 27 maletajast, kes selle nimetuse esimestena p\xc3\xa4lvisid. Ta oli silmapaistev maleteoreetik ja -literaat. Tema 1920.\xe2\x80\x931930. aastatel kirjutatud maleraamatud on populaarsed veel ka 21. sajandil.'